turjo4nis/wikipedia-bn-dump-20250701 huggingface dataset:
মোহিত শর্মা

মোহিত মহীপাল শর্মা (; জন্ম: ১৮ সেপ্টেম্বর, ১৯৮৮) হরিয়ানা রাজ্যের বল্লভগড় এলাকায় জন্মগ্রহণকারী ভারতীয় ক্রিকেটার। ডানহাতি মিডিয়াম-ফাস্ট বোলার হিসেবে ভারত ক্রিকেট দলে খেলছেন। পাশাপাশি হরিয়ানার হয়ে ভারতের প্রথম-শ্রেণীর ক্রিকেটে অংশগ্রহণ করছেন। বিশ্বের সুপরিচিত পেস বোলিং কোচ ইয়ান পন্টের নির্দেশনায় শর্মা ২০১২-১৩ মৌসুমে রঞ্জি ট্রফিতে ৭ খেলায় ২৩ গড়ে ৩৭ উইকেট লাভ করেছিলেন। এরপর ২০১৩ মৌসুমে ইন্ডিয়ান প্রিমিয়ার লিগে চেন্নাই সুপার কিংসের সাথে চুক্তিবদ্ধ হন। ঐ মৌসুমে তিনি ২০ উইকেট লাভ করেন ১৫ খেলায়। সাধারণতঃ তিনি পাওয়ারপ্লে সময়কালীন বোলিং করেন।

খেলোয়াড়ী জীবন 
জিম্বাবুয়ে সফরে অনুষ্ঠিত ৪র্থ একদিনের আন্তর্জাতিকের মাধ্যমে তার ওডিআই অভিষেক ঘটে। খেলায় তিনি মিতব্যয়ী বোলিং করেন। উদ্বোধনী ব্যাটসম্যান সিকান্দার রাজাকে তার ৪র্থ ওভারে আউট করে প্রথম উইকেট লাভ করেন। সন্দ্বীপ পাতিলের পর তিনি হচ্ছেন দ্বিতীয় ভারতীয় ক্রিকেটার যিনি অভিষেকেই ম্যান অব দ্য ম্যাচের পুরস্কার লাভ করার গৌরব অর্জন করতে পেরেছেন।

তথ্যসূত্র

আরও দেখুন 
 রোহিত শর্মা
 ভারত জাতীয় ক্রিকেট দল
 ২০১৪ আইসিসি বিশ্ব টুয়েন্টি২০

বহিঃসংযোগ 
মোহিত শর্মা - ক্রিকইনফো
মোহিত শর্মা - আইপিএল২০.কম 

ভারতীয় ক্রিকেটার
১৯৮৮-এ জন্ম
জীবিত ব্যক্তি
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
হরিয়ানার ক্রিকেটার
চেন্নাই সুপার কিংসের ক্রিকেটার
গুজরাত টাইটান্সের ক্রিকেটার
ফরিদাবাদের ব্যক্তিত্ব
পাঞ্জাব কিংসের ক্রিকেটার
ইন্ডিয়া ব্লুয়ের ক্রিকেটার
দিল্লি ক্যাপিটালসের ক্রিকেটার
একবিংশ শতাব্দীর ভারতীয় ক্রীড়াবিদ
মুকুল নিকেতন উচ্চ বিদ্যালয়, ময়মনসিংহ

মুকুল নিকেতন উচ্চ বিদ্যালয় হচ্ছে বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ময়মনসিংহ সদর উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৭০ সালে বিদ্যালয়টি প্রতিষ্ঠা করেন অধ্যক্ষ আমীর আহাম্মদ চৌধুরী রতন ও ময়মনসিংহ জেলা মুকুল ফৌজ।

অবস্থান 
বিদ্যালয়টি ময়মনসিংহ শহরের প্রাণ কেন্দ্রে ময়মনসিংহ রেলওয়ে স্টেশনের কাছে অবস্থিত ১০, মহারাজা রোডে শ্রী শ্রী কানাই মন্দিরের পাশে অবস্থিত। এতে বর্তমানে ছেলে এবং মেয়েদের পৃথক পৃথক ভবন রয়েছে। বিদ্যালয়টিতে ছেলেদের জন্য আবাসিক ব্যবস্থা আছে।

ইতিহাস
১৯৭০ সালে অধ্যক্ষ আমীর আহাম্মদ চৌধুরী রতন এর হাত ধরে বিদ্যালয়টি অসহায়, গরীব, দুস্থ ছেলে-মেয়েদের বিনা বেতনে শিক্ষাদানের মাধ্যমে তার পথ চলা শুরু করে। বিদ্যালয়টির সাথে যুক্ত আছে মুকুল ফৌজের একনিষ্ঠ কর্মীগণ। বিদ্যালয়টি প্রথম যাত্রা শুরু করে বাঁশের টালাইয়ের বেড়া দেয়া ছাউনির নিচে। কাল ক্রমে আজ সেখানে হাজার হাজার ছাত্র-ছাত্রীর পদচারণা। বিদ্যালয়টি অত্যন্ত শৃঙ্খলার মধ্য দিয়ে শুরু থেকে পরিচালিত হয়ে আসছে। যার মূল কারিগর হচ্ছেন বিশিষ্ট শিক্ষাবিদ, ক্রীড়া ও সাংস্কৃতিক ব্যক্তিত্ব অধ্যক্ষ আমীর আহাম্মদ চৌধুরী রতন।

কার্যক্রম

বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম।এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম। বিদ্যালয়টির বিভিন্ন ক্ষেত্রে রয়েছে জাতীয় পুরস্কার।

তথ্যসূত্র 

১৯৭০-এ প্রতিষ্ঠিত শিক্ষাপ্রতিষ্ঠান‎
ময়মনসিংহ জেলার বিদ্যালয়
বাংলাদেশের উচ্চ বিদ্যালয়
পল্লী উন্নয়ন

পল্লী উন্নয়ন বলতে সাধারণতঃ জীবন ও অর্থনৈতিক মান উন্নয়নের প্রক্রিয়াকে বুঝানো হয় যা পৃথক ও বিক্ষিপ্ত জনবহুল এলাকার সাথে পারস্পরিক সম্পর্কযুক্ত। প্রচলিত ধারায় পল্লী উন্নয়ন কৃষি ও বনের ন্যায় প্রাকৃতিক সম্পদকে ঘিরে কেন্দ্রীভূত হয়েছে। কিন্তু বৈশ্বিক উৎপাদন ব্যবস্থা ও শহরাঞ্চলের উত্তরোত্তর পরিবর্তনের ফলে গ্রাম্য এলাকার বৈশিষ্ট্যাবলী দ্রুত পরিবর্তিত হচ্ছে। সম্পদের বিচ্ছুরণ ও অর্থনীতির মূল চালিকাশক্তি হিসেবে কৃষিজ সম্পদের পরিবর্তে পর্যটন, উৎপাদক এবং বিনোদন ব্যবস্থা স্থলাভিষিক্ত হয়েছে। গ্রামীণ জনগোষ্ঠীর উন্নয়নের ধারায় সম্পৃক্ততার ফলে উন্নয়নের লক্ষ্যস্থলকে বৃহৎ দৃষ্টিতে প্রসারণ ঘটানোয় কৃষি অথবা প্রাকৃতিক সম্পদভিত্তিক ব্যবসার পরিবেশ সৃষ্টি হয়েছে। শিক্ষা, উদ্যোক্তা, বাহ্যিক অবকাঠামো ও সামাজিক অবকাঠামো গ্রাম্য এলাকায় গুরুত্বপূর্ণ ভূমিকা পালন করছে। এছাড়াও পল্লী উন্নয়নের অন্যতম বৈশিষ্ট্য হিসেবে রয়েছে স্থানীয়ভাবে উৎপাদিত অর্থনৈতিক উন্নয়ন পরিকল্পনা। বিপরীতক্রমে শহুরে এলাকার সাথে অনেক বিষয়ে মিল থাকলেও গ্রাম্য এলাকার সাথে একে-অপরের পার্থক্য বিশাল ও ব্যাপক। এ প্রেক্ষিতে পল্লী উন্নয়নের বিভিন্ন কৌশল ও রূপরেখা বিশ্বব্যাপী প্রচলিত রয়েছে।

উন্নয়ন কৌশল 
পল্লী এলাকার সামাজিক ও অর্থনৈতিক উন্নয়নের ওপর নির্ভর করে পল্লী উন্নয়ন কৌশল গ্রহণ করা হয়ে থাকে। সচরাচর পল্লী উন্নয়ন পরিকল্পনা স্থানীয় অথবা আঞ্চলিক কর্তৃপক্ষ, আঞ্চলিক উন্নয়ন সংস্থা, বেসরকারী সংস্থা, সরকার ব্যবস্থা অথবা আন্তর্জাতিক উন্নয়ন সংগঠনের মাধ্যমে শীর্ষ থেকে নিম্ন পর্যায় পর্যন্ত প্রয়োগ করা হয়। তারপরও স্থানীয় জনসাধারণ উন্নয়নের ধারায় সম্পৃক্ততার লক্ষ্যে নিজস্ব পরিকল্পনাও গ্রহণ করতে পারে। তবে এ সংজ্ঞাটি উন্নয়নশীল দেশের জন্য প্রযোজ্য না-ও হতে পারে। তবুও অনেক উন্নয়নশীল দেশসমূহ পল্লী উন্নয়ন পরিকল্পনা গ্রহণে বেশ সক্রিয়। গ্রামীণ সরকার নীতিতে পল্লী উন্নয়নের প্রধান উৎস হচ্ছে অনুন্নত গ্রামগুলোকে উন্নয়নের ধারায় সম্পৃক্ত করা।

পল্লী উন্নয়নের উদ্দেশ্যাবলী হিসেবে গ্রামীণ জীবনধারার সাথে গ্রামীণ জনগোষ্ঠীর উন্নয়নকে সম্পৃক্ত করার পথ খোঁজা ও গ্রামীণ এলাকায় অবস্থান করে মৌলিক চাহিদাগুলো পূরণ করা। বহিরাগত কোন ব্যক্ত খুব সহজেই এলাকার অবস্থা, সংস্কৃতি, ভাষা ও অন্যান্য অতি প্রচলতি বিষয়বস্তুর সাথে নিজের অবস্থান মেলে ধরতে পারেন না। কিন্তু সাধারণ মানুষেরা গ্রামীণ অবকাঠামো উন্নয়নে তাদের উপযোগী কৌশল গ্রহণে খুব সহজেই সম্পৃক্ত হতে পারে। নেপাল, ভারত, বাংলাদেশের ন্যায় উন্নয়নশীল দেশসমূহে গৃহীত সমন্বিত উন্নয়ন কৌশল নিবিড়ভাবে পর্যবেক্ষিত হয়েছে। এ প্রেক্ষিতে অনেক কলা-কৌশল ও চিন্তাধারা পল্লী উন্নয়নে ব্যবহৃত হয়েছে।

তথ্যসূত্র

আরও দেখুন 
 অর্থনীতি
 বাংলাদেশ পল্লী উন্নয়ন একাডেমী

বহিঃসংযোগ 
  Transforming the Rural Nonfarm Economy: Opportunities and Threats in the Developing World Edited by Steven Haggblade, Peter B. R. Hazell, and Thomas Reardon (2007), Johns Hopkins University Press
 CNN - For Rural Women, Land Means Hope, The George Foundation
 Research on Agriculture and Rural Development  from the Overseas Development Institute
 European Network for Rural Development

গ্রামীণ জনগোষ্ঠীর উন্নয়ন
আন্তর্জাতিক উন্নয়ন
গ্রামীণ অর্থনীতি
অর্থনৈতিক উন্নয়ন
হিরাগানা

হিরাগানা () জাপানি ভাষার ৩টি ব্যবহৃত লিপির মধ্যে একটি। হিরাগানা জাপানি লিখন পদ্ধতির প্রাথমিক লিপি। হিরাগানা লিপিটি কাতাকানা লিপি এবং কাঞ্জি লিপির সঙ্গে বরাবরে ব্যবহার করা হয়। জাপানি ভাষাতে হিরাগানা লিপিটি স্থানীয়, দেশ্যভূত এবং মূলত জাপানি শব্দ লিখতে, এবং ব্যাকরণগত উপাদানের জন্য কাঞ্জির সঙ্গে ব্যবহৃত হয়। ইতিহাসে হিরাগানার অক্ষরগুলি মেয়েলী হিসেবে গণ্য করা হত।

ইতিহাস

হিরাগানা লিপির অক্ষরগুলিটি "মান্'য়ৌগানা" থেকে বিকশিত হল। ৫ম শতাব্দীতে গৃহীত চীনা অক্ষরগুলির উচ্চারণকে বোঝার জন্য মান্'য়ৌগানা তৈরি করা যায়। মান্'য়ৌগানার প্রাচীনতম উদাহরণ "ইনারিয়ামা তলোয়ার"তে লেখা আছে। এই তলোয়ার  (৪৭১ খ্রিস্টাব্দ) এর মধ্যে তৈরি করা হয়েছিল বলে মনে করা হয়। হিরাগানার আকার চীনার জড়ানো লিপি থেকে উদ্ভূত হয়েছে।

নিচের চিত্রে জড়ানো লিপির দ্বারা মান্'য়ৌগানা থেকে হিরাগানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য হিরাগানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ।

 
হিরাগানা যখন প্রথমে বিকশিত হয়েছিল তখন হিরাগানা প্রত্যেকের দ্বারা স্বীকার করা হয় নি। শিক্ষিত বা গণ্যমান্য কেবল কাঞ্জির ব্যবহার করতে পছন্দ করত। ইতিহাসে জাপানে স্বাভাবিক অক্ষর (কাঞ্জি) পুরুষের দ্বারাই ব্যবহার হত, তাকে জাপানি ভাষাতে ওতোকোদে (男手) "পুরুষদের লেখা" বলা হত, যখন কাঞ্জি থেকে উদ্ভূত জড়ানো লিপিকে সৌশো বলা হত, যেটা মহিলাদের দ্বারা ব্যবহার হরা হত। মহিলারা সমাজে সাধারণভাবে পুরুষদের মত শিক্ষার একই মাত্রায় অনুমতিও পেত না, তাই হিরাগানার জনপ্রিয়তা প্রথমে মহিলাদের মধ্যে তৈরি হয়। আর তাই হিরাগানা লিপিটি প্রথমে ব্যাপকভাবে আদালতের মহিলাদের মধ্যে নিজের ব্যক্তিগত যোগাযোগ ও সাহিত্য লেখার জন্যে ব্যবহৃত হয়।

এই ঘটনা থেকেই বিকল্প নাম ওন্-নাদে (女手) "মহিলাদের লেখা" তৈরি হয়।

পুরুষ লেখকরা পরে সাহিত্য লেখার জন্যে হিরাগানার ব্যবহার করতে শুরু করে। তখন হিরাগানা ব্যক্তিগত চিঠি মত বেসরকারী লেখার জন্য ব্যবহৃত হত, কিন্তু কাতাকানা এবং কাঞ্জি সরকারী নথি লেখার জন্য ব্যবহৃত হত। আধুনিক কালে, হিরাগানার ব্যবহার কাতাকানার লেখার সঙ্গে মিশ্রিত হয়ে উঠেছে।

১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়।

মূলত, প্রতিটি ধ্বনির জন্য একাধিক সম্ভাব্য হিরাগানা ছিল। ১৯০০ সালে, পদ্ধতিটিকে সরলীকৃত করা হয়েছিল যাতে প্রতিটি ধ্বনির শুধু একটাই হিরাগানা হবে। অবচিত হিরাগানা এখন 変体仮名 হেন্তাইগানা নামে পরিচিত হয়। বর্তমানের আধুনিক জাপানি ভাষাতে হিরাগানা লিপিটি স্থানীয়, দেশ্যভূত এবং মূলত জাপানি শব্দ লিখতে, এবং ব্যাকরণগত উপাদানের জন্য কাঞ্জির সঙ্গে ব্যবহার হয়।

হিরাগানা লিপির বিবরণ

হিরাগানা লিপিতে ৪৮টি অক্ষর গঠিত:
৫টি একবচন স্বরঅক্ষর
৪৫টি শব্দঅক্ষর (ব্যঞ্জন-স্বরের মিশ্রণ), যাতে:
৯টি ব্যঞ্জনশব্দ ৫টি একবচন স্বরশব্দের সঙ্গে যুক্ত, যার মধ্যে:
২টি (ইয়ি/𛀀), (ৱু (উ/ওয়ু)/ゔ) অব্যবহৃত।
৩টি (ইয়ে/𛀁), (ৱি (উই)/ゐ), (ৱে (ওয়ে)/ゑ) আধুনিক জাপানি ভাষার মধ্যে অপ্রচলিত।
১টি (ৱো (ও)/を), আধুনিক জাপানি ভাষার মধ্যে সাধারণভাবে শুধু একটি কণার হিসেবে ব্যবহার করা হয়।
১টি (ন্/ん) একবচন ব্যঞ্জনঅক্ষর

হিরাগানা অক্ষর তালিকা

ইউনিকোড

তথ্যসূত্র

ইউনিকোড
জাপানি লিখন পদ্ধতি
ধ্বনিদলভিত্তিক লিপি
কানা (লিপি)
মারইয়াম জাকারিয়া

মারইয়াম জাকারিয়া () একজন ইরানি মডেল, অভিনেত্রী এবং নৃত্যশিল্পী, যিনি বলিউড এবং দক্ষিণ ভারতীয় চলচ্চিত্রে অভিনয় করেন। তিনি এজেন্ট বিনোদ (২০১২) চলচ্চিত্র এবং প্রাপ্তবয়স্ক কমেডি গ্র্যান্ড মাস্তি (২০১৩) চলচ্চিত্রের জন্যে পরিচিত।

কর্মজীবন 
মারইয়াম জাকারিয়া সুইডেনে মডেল, নৃত্যশিক্ষক ও নৃত্য পরিকল্পনাকার হিসেবে কাজ করতেন। তিনি বলিউডে একটি নৃত্য স্কুল প্রতিষ্ঠা করেন। দি ইন্দিস্ক ডান্স স্টুডিও সুইডেনে প্রথম নৃত্য স্কুল ছিল। তিনি ২০০৯ সালে বলিউডে কাজ করার জন্য মুম্বাই শহরে চলে আসেন। বিভিন্ন টেলিভিশন বিজ্ঞাপনের মডেল হিসেবে তিনি কাজ করা শুরু করেন। তার সবচেয়ে উল্লেখযোগ্য বিজ্ঞাপনচিত্রগুলো হচ্ছে সেট ওয়েট এবং লেইজ। তিনি ইমরান খানের সাথে কোকাকলার একটি বিজ্ঞাপনচিত্রে অভিনয় করেন।

তামিল চলচ্চিত্র পরিচালক সুন্দারা চিদাম্বারাম পিল্লাই ইউটিউবে জাকারিয়ার নাচ দেখে তাকে নাগারাম(২০১০) ছবিতে আইটেম হিসেবে স্বাক্ষর করান। ১০০% লাভ ছবিতে দিয়ালো দিয়ালো গানটি তাকে বলিউডে সফলতা এনে দেয়। তিনি তেলুগু ছবি মাদাথা কাজা(২০১১) ছবিতে আল্লারি নরেশের পাশাপাশি নেতৃস্থানীয় অভিনেত্রীর ভূমিকায় অভিনয় করেন এবং অর্জুনা ছবিতে নেতৃস্থানীয় অভিনেত্রী হিসাবে অভিনয় করেন। ২০১২ সালে তিনি মুয়াযযাম বেগের পরিচালিত সাদ্দা আড্ডা ছবিতে দিল্লি কি বিল্লি গানে অভিনয় করেন। সাইফ আলী খানের ছবি এজেন্ট ভিনোদে তিনি ফারহা নামে কারীনা কাপুর এর পাশাপাশি দিল মেরে মুফত কা গানে অভিনয় করেন যা তাকে বলিউডে খ্যাতি এনে দেয়। একই বছরে তিনি ইন্দ্র কুমারের গ্র্যান্ড মাস্তি ছবিতে আফতাব শিভদাসানির বিপরীতে অভিনয় করেন। ছবিটি ১৩ই সেপ্টেম্বর, ২০১২ মুক্তি পায়। গ্র্যান্ড মাস্তি বলিউডের এ সার্টিফিকেট (শুধুমাত্র প্রাপ্তবয়স্কদের জন্য) প্রাপ্ত ব্যবসাসফল ছবি যা পরবর্তীতে বলিউডের ১০০ কোটি ক্লাবে জায়গা করে নেয়। ছবিটি ভারতীয় বক্স অফিস সুপারহিট হিসেবে ঘোষণা করে।

ব্যক্তিগত জীবন 
তিনি ২০১২ সালে হিন্দু ধর্মে ধর্মান্তরিত হয়ে কোরিওগ্রাফার অরবিন্দ ঠাকুরকে বিয়ে করেছিলেন।  ২০১৩ সালে তাদের এক ছেলে আর্য ঠাকুর জন্ম নেয়।

চলচ্চিত্র তালিকা

তথ্যসূত্র

বহিঃসংযোগ
 
 

১৯৮৪-এ জন্ম
জীবিত ব্যক্তি
ইরানি মহিলা নৃত্যশিল্পী
ভারতীয় চলচ্চিত্র অভিনেত্রী
ইরানি নারী মডেল
ইরানি বংশোদ্ভুত ভারতীয়
ইরানি অভিনেত্রী
ইসলাম থেকে হিন্দুধর্মে ধর্মান্তরিত
ইরানি প্রাক্তন মুসলিম
সুয়েডীয় নারী মডেল
তেহরানের অভিনেত্রী
ইরানি চলচ্চিত্র অভিনেত্রী
সুয়েডীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
ইরানি হিন্দু
ভারতীয় চলচ্চিত্রে ইউরোপীয় বংশোদ্ভূত অভিনেত্রী
বিমল মুখোপাধ্যায়

বিমল মুখোপাধ্যায়  (১৯০৩–১৯৮৭) প্রথম বাঙালি তথা প্রথম ভারতীয় ভূপর্যটক ছিলেন, যিনি ১৯২৬ থেকে ১৯৩৭ সাল পর্যন্ত বিশ্বের প্রায় সমস্ত মহাদেশ একটি সাইকেলে করে ভ্রমণ করেছিলেন। তিনি পরবর্তীকালে তার অভিজ্ঞতা নিয়ে দু চাকায় দুনিয়া নামে একটি বই লেখেন।

বিমল মুখোপাধ্যায়ের জন্ম ১৯০৩ সালে বর্তমান উড়িষ্যার গঞ্জাম জেলায় ৷ তাঁর পৈতৃক বাসস্থান ছিল অধুনা পশ্চিমবঙ্গের রাজধানী কোলকাতার বিখ্যাত পটলডাঙা স্ট্রীটে ৷

বিশ্ব ভ্রমণ
১৯২৬ খ্রিষ্টাব্দের ১২ই ডিসেম্বর অশোক মুখোপাধ্যায়ের নেতৃত্বে বিমল মুখোপাধ্যায়, আনন্দ মুখোপাধ্যায় ও মণীন্দ্র ঘোষ কলকাতা শহরের টাউন হল থেকে চারটি সাইকেলে করে বিশ্বভ্রমণের জন্য যাত্রা করেন। তারা বিবেকান্দ সেতু পেরিয়ে চন্দননগর, বর্ধমান, রাঁচি, বেনারস, এলাহাবাদ হয়ে দিল্লি পৌঁছন। দিল্লিতে তারা বিদেশযাত্রার অনুমতিপত্র লাভ করে আলোয়ার, জয়পুর, গোয়ালিয়র, ভরতপুর, দুঙ্গারগড় ও প্রতাপগড়ের রাজাদের আমন্ত্রণ রক্ষা করেন। সেখান থেকে তারা আজমির, উদয়পুর হয়ে যোধপুর যান। যোধপুর থেকে তারা থর মরুভূমির মধ্য দিয়ে দুই মাস ধরে যাত্রা করে হায়দ্রাবাদ ও করাচি পৌঁছন। করাচি থেকে বি আই কোম্পানীর জাহাজে করে বাসরা পৌছে সেখান থেকে মরুভূমির পথে তারা বাগদাদ হয়ে সিরিয়ায় প্রবেশ করেন। বিশ্বভ্রমনের কাহিনী গুলি লিপিবদ্ধ করে রাখতে বিমল মুখোপাধ্যায়ের মা তাকে উতসাহিত করেন।

আরও দেখুন 
 রামনাথ বিশ্বাস
 বিমল দে

তথ্যসূ্ত্র 

বাঙালি ভূপর্যটক
ভারতীয় অভিযাত্রী
১৯০৩-এ জন্ম
১৯৮৭-এ মৃত্যু
বাঙালি অভিযাত্রী
বঙ্গবাসী কলেজের প্রাক্তন শিক্ষার্থী
কাতাকানা

কাতাকানা () জাপানি ভাষার ৩টি ব্যবহারিত লিপি থেকে ১টি ব্যবহারিত শব্দলিপি। কাতাকানা লিপিটি হিরাগানা লিপি এবং কাঞ্জি লিপির সঙ্গে বরাবরে ব্যবহার করা হয়। জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়, এবং কখনো কখনো জোর দেওয়া জন্য কাঞ্জি বা হিরাগানাকেও প্রতিস্থাপন করে। ইতিহাসে কাতাকানার অক্ষরগুলি পুরুষালী হিসেবে গণ্য করা হত।

ইতিহাস 
কাতাকানা বৌদ্ধ সন্ন্যাসী দ্বারা প্রারম্ভিক হেইআন্ কালের মধ্যে উন্নত হয়েছিল মান্'য়ৌগানা আক্ষর থেকে। উদাহরণস্বরূপ, কাতাকানা লিপির কা カ মান্'য়ৌগানা কিপির কা 加 অক্ষরের বাম দিকের সম্প্রসারণে তৈরি।

নিচের চিত্রে জড়ানো লিপির দ্বারা মান্'য়ৌগানা থেকে কাতাকানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য কাতাকানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ।

কাতাকানার জনপ্রিয়তা প্রাথমিকভাবে শুধু পুরুষদের মধ্যে ছিল, তাই একসময়ে কাতাকানা লিপিটিকে পুরুষালী হিসেবে গণ্য করা হত।

১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়। বর্তমানের আধুনিক জাপানি ভাষাতে কাতাকানা লিপিটি বিদেশী শব্দ (চীনা শব্দ বাদে) ও অনুকারশব্দ লিখতে ব্যবহার হয়।

ইতিহাসে জাপান অন্যান্য দেশের উপর যখন শাসিত ছিল, তখন জাপানের ৩টি লিপি থেকে শুধু কাতাকানা লিপিটি কিছু ভাষা দ্বারা গৃহীত করা হয়, আজ পর্যন্ত কাতাকানা লিপির ব্যবহার পালাউ ভাষা, ওকিনাওয়া ভাষা এবং আইনু ভাষাতে হয়।

কাতাকানা লিপির বিবরণ 

কাতাকানা লিপিতে ৪৮টি অক্ষর গঠিত:
 ৫টি একবচন স্বরঅক্ষর
 ৪৫টি শব্দঅক্ষর (ব্যঞ্জন-স্বরের মিশ্রণ), যাতে:
 ৯টি ব্যঞ্জনশব্দ ৫টি একবচন স্বরশব্দের সঙ্গে যুক্ত, যার মধ্যে:
 ৩টি (ইয়ি / 𛀀), (ৱু (উ/ওয়ু) / ヴ), (ইয়ে / 𛀁) অব্যবহৃত।
 ১টি (ন্ / ン) একবচন ব্যঞ্জনঅক্ষর

কাতাকানা অক্ষর তালিকা

ইউনিকোড

তথ্যসূত্র 

ইউনিকোড
জাপানি লিখন পদ্ধতি
ধ্বনিদলভিত্তিক লিপি
কানা (লিপি)
নৃগোষ্ঠী

নৃগোষ্ঠী () বলতে কোনও মানবসমাজে বিদ্যমান বহুসংখ্যক মানুষের একটি গোষ্ঠীকে বোঝায় যার সদস্যরা কিছু অংশিদারী সামাজিক অভিজ্ঞতা ও বৈশিষ্ট্যের ভিত্তিতে একে অপরের সাথে একাত্মতা প্রকাশ করে এবং অনুরূপ অন্যান্য গোষ্ঠী থেকে নিজেদেরকে স্বতন্ত্র হিসেবে গণ্য করে। অংশীদারী অভিজ্ঞতা ও বৈশিষ্ট্যগুলি ইতিহাস, ঐতিহ্য, পূর্বপুরুষ, বংশ, ভাষা, সংস্কৃতি, ধর্ম, সামাজিক রীতিনীতি, ইত্যাদির যেকোনও ধরনের সমবায় হতে পারে। তাত্ত্বিকভাবে নৃগোষ্ঠী এমন এক ধরনের সামাজিক বিভাজন যার সাথে মানুষের আর্থ-সামাজিক মর্যাদার কোনও সম্পর্ক নেই; বরং একই নৃগোষ্ঠীতে সমাজের সকল আর্থ-সামাজিক স্তরের মানুষ থাকতে পারে।

যদিও নৃগোষ্ঠী ও জাতি দুইটি স্বতন্ত্র ধারণা, তার পরেও কখনও কখনও নৃগোষ্ঠীগত জাতীয়তাবাদের (Ethnic nationalism) ক্ষেত্রে নৃগোষ্ঠী ও জাতি পরিভাষা দুইটি সম অর্থে ব্যবহৃত হতে পারে। নৃগোষ্ঠী সাথে সম্পর্কিত কিন্তু স্বতন্ত্র আরেকটি ধারণা হল নরগোষ্ঠী (Race), যাতে সাংস্কৃতিক অনুষঙ্গের চেয়ে শারীরিক বৈশিষ্ট্যগুলির উপরে বেশি জোর দেওয়া হয়।

নৃগোষ্ঠীগত পরিচয় মানুষ বংশানুক্রমে অর্জন করতে পারে, কিংবা যে সমাজে বাস করে তার উপর ভিত্তি করে এই পরিচয় নির্মিত হতে পারে। একটি নৃগোষ্ঠীকে সাংস্কৃতিক ঐতিহ্য, বংশ, অভিন্ন উৎস-সংক্রান্ত পৌরাণিক কাহিনী বা কিংবদন্তি, ইতিহাস, মাতৃভূমি, ভাষা, উপভাষা, প্রতীকী ব্যবস্থা যেমন ধর্ম, পুরাণ, ধর্মীর আচারানুষ্ঠান, রন্ধনশৈলী, পোশাকশৈলী, শিল্পকলা, এমনকি বাহ্যিক দৈহিক রূপ, ইত্যাদির অংশীদারিত্বের ভিত্তিতে সংজ্ঞায়িত করা হয়।

নৃগোষ্ঠীর ধারণাটি সুদৃঢ় ও সুস্পষ্ট বিভাজনমূলক নয়, বরং স্থিতিস্থাপক ও পরিবর্তনশীল। ভাষিক সরণ (language shift), ভিন্ন সংস্কৃতি আত্তীকরণ (acculturation), পরিগ্রহণ (adoption) এবং ধর্মান্তরকরণ (religious conversion) ইত্যাদি প্রক্রিয়ার মাধ্যমে কোনও ব্যক্তি বা গোষ্ঠী এক নৃগোষ্ঠী পরিত্যাগ করে আরেক নৃগোষ্ঠীর সদস্যে পরিণত হতে পারে। একটি নৃগোষ্ঠী থেকে অনেকগুলি উপগোষ্ঠী বা গোত্রের উৎপত্তি হতে পারে। এই অপত্য উপগোষ্ঠীগুলি সময়ের সাথে সাথে সবর্ণবিবাহ কিংবা ভৌগোলিক বিচ্ছিন্নতার কারণে তাদের মাতৃ-নৃগোষ্ঠী থেকে বিচ্ছিন্ন হয়ে স্বতন্ত্র নৃগোষ্ঠীতে পরিণত হতে পারে। এর বিপরীতে অতীতে পৃথক ছিল, এমন একাধিক নৃগোষ্ঠী একত্রিত বা সংযুক্তি হয়ে একটি সর্ব-নৃগোষ্ঠী (Pan-ethnicity) গঠন করতে পারে এবং এইরূপ মিলনের শেষ পরিণতি হিসেবে একটি মাত্র নৃগোষ্ঠীর উদ্ভব হতে পারে। বিভাজনের মাধ্যমেই হোক বা সম্মিলনের মাধ্যমেই হোক, নতুন ও পৃথক কোনও নৃগোষ্ঠী গঠিত হওয়ার ঘটনাটিকে "নৃগোষ্ঠীর উদ্ভব" (Ethnogenesis) বলা হয়।

নৃগোষ্ঠীর প্রকৃতি নিয়ে এখনও বিশেষজ্ঞ পণ্ডিতদের মধ্যে বিতর্ক চলমান। আদিমবাদীরা (Primordialists) নৃগোষ্ঠীগুলিকে একটি বাস্তব ঘটনা হিসেবে গণ্য করেন, যাদের বিভিন্ন বৈশিষ্ট্য প্রাচীনকাল থেকে বর্তমান পর্যন্ত টিকে আছে। এর বিপরীতে অন্য অনেক পণ্ডিত নৃগোষ্ঠীগুলিকে এক ধরনের সামাজিক নির্মিতি হিসেবে গণ্য করেন; তাদের মতে সমাজের প্রচলিত নিয়ম মেনে ব্যক্তির গায়ে এক ধরনের নৃগোষ্ঠীগত পরিচয় এঁটে দেওয়া হয়।

আরও দেখুন 
বিক্ষিপ্ত উদ্বাসন
জাতিগত নিধন
স্বজাত্যবোধ
নৃকুলবিদ্যা
জন্মভূমি
জাতি
জাতীয় প্রতীক
বহুজাতিকতা
জনসংখ্যা বংশাণুবিজ্ঞান
উপজাতি

তথ্যসূত্র

নৃগোষ্ঠী
নৃগোষ্ঠীগত পরিচয়
সংখ্যাগুরু-সংখ্যালঘু সম্পর্ক
বহুনরগোষ্ঠীগত বিষয়
মূল বিষয়ের নিবন্ধ
সজল নূর

আব্দুন নূর সজল (জন্ম: ২০ ফেব্রুয়ারি ১৯৮০) একজন বাংলাদেশী টেলিভিশন ও চলচ্চিত্র অভিনেতা এবং মডেল। টেলিভিশনে অভিনয় শুরু করার আগে সজল মডেলিংয়ের মাধ্যমে তার ক্যারিয়ার শুরু করেছিলেন। তিনি বেশ কিছু চলচ্চিত্রেও কাজ করেছেন। তাঁর উল্লেখযোগ্য কাজের মধ্যে রয়েছে জ্বীন, হারজিৎ, রান আউট। তার অসামান্য অভিনয়ের জন্য মেরিল-প্রথম আলো পুরস্কার পেয়েছেন।

জন্ম ও প্রাথমিক জীবন
সজল নুর একটি মুসলিম পরিবারে জন্মগ্রহণ করেন। তিনি জাহাঙ্গীরনগর বিশ্ববিদ্যালয় হতে ব্যবসায় প্রশাসন বিদ্যায় উচ্চশিক্ষা লাভ করেন।

অভিনয় জীবন 
সজল বাংলাদেশে বর্তমান সময়ের অন্যতম জনপ্রিয় অভিনেতাদের একজন,  তিনি মিডিয়াতে উপস্থাপক এবং মডেল হিসাবে পদার্পণ করেন। তিনি আফজাল হোসেন পরিচালিত স্টারশিপ কনডেন্সড মিল্ক এর টিভি বাণিজ্যিকের  মাধ্যমে নিজেকে পর্দায় উপস্থাপন ছিলেন এবং তাকে কিউট শ্যাম্পুর টিভিসির মডেল হিসাবে বেছে নেওয়া হয়। সজল নূর ২০০০ সালে ভার্জিন টাগডুম টাগডুম  নামে একটি জনপ্রিয় ম্যাগাজিন শোতে উপস্থাপক হিসাবে তার কেরিয়ার শুরু করেছিলেন। ২০০৪ সালে, তখনো জানতে বাকি নামে একটি নাটকের মাধ্যমে তার অভিনয়ের সূচনা করেছিলেন। পরবর্তীকালে আফজাল হোসেন পরিচালিত হীরাফুল নাটকে অভিনেতা হিসাবে তিনি দর্শকমহলে স্বীকৃতি পান।

তন্ময় তানসেন পরিচালিত রান আউট নামে একটি অ্যাকশন রোমান্টিক ছবিতে অভিনয়ের মাধ্যমে সজল রুপালি পর্দায় প্রবেশ করেছেন।

চলচ্চিত্র

টেলিভিশন

নাটক

পুরস্কার

তথ্যসূত্র

বহিঃসংযোগ

 
 

১৯৮৪-এ জন্ম
জীবিত ব্যক্তি
ঢাকার ব্যক্তি
বাঙালি টেলিভিশন অভিনেতা
বাংলাদেশী নাট্য অভিনেতা
বাংলাদেশী চলচ্চিত্র অভিনেতা
২১শ শতাব্দীর বাংলাদেশী অভিনেতা
ঢাকা কলেজের প্রাক্তন শিক্ষার্থী
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
সিজেএফবি পারফরম্যান্স পুরস্কার বিজয়ী
ইয়ানা গুপ্তা

ইয়ানা সেন গুপ্তা (Jana Synková) মুম্বাইয়ের একজন চেক মডেল ও অভিনেত্রী। তিনি চেক প্রজাতন্ত্রের নাগরিক। তিনি লেখিকা হিসেবে হাউ টু লাভ ইওর বডি অ্যান্ড গেট দা বডি ইউ লাভ নামে একটি বই লিখেছেন। বাগান ও পার্ক স্থাপত্যের উপর স্নাতক হওয়ার পর তিনি জাপান গিয়েছিলেন। সেখানে তিনি বেশ কিছু দিন মডেলিং এর সাথে জড়িত ছিলেন। তার প্রবল কর্ম উদ্দীপনা তাকে ভারতে নিয়ে আসে। ভারতে এসে তিনি সত্যাকাম গুপ্তার প্রেমে পড়েন ও তাকে বিয়ে করেন। পরবর্তীতে তিনি তার পদবী পরিবর্তন করেন এবং পুনেতে (মহারাষ্ট্র, ভারত) বাস করা শুরু করেন। বিয়ের পর তিনি মুম্বাইয়ে লিমকা, এমটিভি ল্যাকমির সাথে মডেলিং অব্যাহত রাখেন। দাম ছবির একটি আইটেম গানের মাধ্যমে তিনি বলিউডে যাত্রা শুরু করেন।

বাক্তিগত জীবন 
তিনি ২০০১ সালে সত্যাকাম গুপ্তাকে বিয়ে করেন ও ২০০৫ সালে তাদের বিবাহবিচ্ছেদ হয়। তার প্রধান শখগুলো হচ্ছে গীটার বাজানো, নৃত্য, বাঁশি বাজানো, স্বাস্থ্য, ফিটনেস, অ্যারোবিক্স ও কম্পিউটার। তিনি নিরামিষাশী। স্থানীয় চেক ভাষা ছাড়াও তিনি স্প্যানিশ, জাপানি, ইংরেজি এবং অল্প হিন্দি ও উর্দু জানেন।

চলচ্চিত্রসমূহ

টেলিভিশন উপস্থিতি

তথ্যসূত্র

বহিঃসংযোগ 
 

ভারতীয় চলচ্চিত্র অভিনেত্রী
১৯৮০-এ জন্ম
জীবিত ব্যক্তি
ফিয়ার ফ্যাক্টর: খতরোঁ কে খিলাড়ির প্রতিযোগী
তামিল চলচ্চিত্র অভিনেত্রী
১৯৭৯-এ জন্ম
চেক চলচ্চিত্র অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
বাংলা চলচ্চিত্র অভিনেত্রী
ভারতীয় চলচ্চিত্রে ইউরোপীয় বংশোদ্ভূত অভিনেত্রী
স্ট্যানফোর্ড গ্র্যাজুয়েট স্কুল অব বিজনেস

স্ট্যানফোর্ড গ্র্যাজুয়েট স্কুল অব বিজনেস, যেটি স্ট্যানফোর্ড বিজনেস স্কুল, স্ট্যানফোর্ড জিএসবি অথবা জিএসবি নামে পরিচিত, স্ট্যানফোর্ড বিশ্ববিদ্যালয় এর পেশাদার অনুষদসমূহের মধ্যে অন্যতম। স্ট্যানফোর্ড জিএসবি এমবিএ, এমএসএক্স এবং পিএইচডি ডিগ্রি প্রদান করে। ইউএস নিউজ এবং ওয়ার্ল্ড রিপোর্ট অনুসারে এটি মার্কিন যুক্তরাষ্ট্রের ১ নম্বর বিজনেস স্কুল।

পটভূমি
১৯২৫ সালে এটি প্রতিষ্ঠিত হয়।

পূর্ণকালীন এমবিএ প্রোগ্রাম

র‍্যাংকিং

এমবিএ প্রোগ্রামে ভর্তি

নতুন পাঠ্যসূচী

পূর্ণকালীন এমএসএক্স প্রোগ্রাম

এমবিএ এবং এমএসএক্স প্রোগ্রামের মধ্যে পার্থক্য
এমবিএ এবং এমএসএক্স প্রোগ্রামের মধ্যে পার্থক্য

প্রাতিষ্ঠানিক সম্পর্ক
স্ট্যানফোর্ড জিএসবি অন্যান্য শীর্ষস্থানীয় বিজনেস স্কুলের সাথে সম্পর্ক আছে। এটি হার্ভার্ড বিজনেস স্কুল এর সাথে কিছু এক্সিকিউটিভ শিক্ষা কর্মসূচী পরিচালিত করে। এটি এমআইটি স্লোন স্কুল অব ম্যানেজমেন্ট এবং লন্ডন বিজনেস কুল এর সাথে স্লোন ফেলো কর্মসূচী সমন্বয় করে।

বিখ্যাত শিক্ষার্থী
 স্টিভ বলমার
 জন ফিট্‌জেরাল্ড কেনেডি
 বিনোদ খোসলা

তথ্যসূত্র

১৯২৫-এ প্রতিষ্ঠিত শিক্ষাপ্রতিষ্ঠান
জেমস অ্যাটকিনসন

জেমস জন অ্যাটকিনসন (; জন্ম: ২৪ আগস্ট, ১৯৯০) হংকংয়ে জন্মগ্রহণকারী বিশিষ্ট আন্তর্জাতিক ক্রিকেটার। হংকং জাতীয় ক্রিকেট দলের অন্যতম খেলোয়াড় ও সাবেক অধিনায়ক। দলে তিনি মূলতঃ উইকেট-রক্ষকের দায়িত্ব পালন করে থাকেন। এরপূর্বে হংকংয়ের অনূর্ধ্ব-১৯ দলে হংকংয়ের প্রতিনিধিত্ব করেছেন জেমস অ্যাটকিনসন।

তার পিতা স্টিভ অ্যাটকিনসন মাইনর কাউন্টিজে ক্রিকেট খেলেছেন ও একটি প্রথম-শ্রেণীর ক্রিকেটসহ বেশ কয়েকটি লিস্ট এ ক্রিকেটে অংশ নিয়েছেন।

খেলোয়াড়ী জীবন 
২০১০ সালের আইসিসি অনূর্ধ্ব-১৯ ক্রিকেট বিশ্বকাপের জন্য মনোনীত হয়েছিলেন। ১৯৯০-এর দশকে জন্মগ্রহণকারী অ্যাটকিনসন একমাত্র খেলোয়াড় হিসেবে তিনি একদিনের আন্তর্জাতিকে খেলছেন।

২০১৪ সালে বাংলাদেশে অনুষ্ঠিত বিশ্ব টুয়েন্টি২০ ক্রিকেটে হংকং দলকে তাদের প্রথম বৈশ্বিক প্রতিযোগিতায় নেতৃত্ব দেন। গ্রুপ পর্বের সর্বশেষ খেলায় স্বাগতিক দলকে নাটকীয়ভাবে ২ উইকেটের ব্যবধানে জয়ে অংশ নেন। ঐ প্রতিযোগিতায় অন্য দুই খেলায় হংকং পরাজিত হয়েছিল। এছাড়াও, চট্টগ্রামে অনুষ্ঠিত খেলায় আফগানিস্তানের বিপক্ষে নিজস্ব সর্বোচ্চ ৩১ রান তোলেন ৩০ বল খেলে।

অধিনায়কত্ব 
মে, ২০১৫ সালে ধারাবাহিক ক্রীড়াশৈলী উপস্থাপনে ব্যর্থ হওয়ায় তাকে অধিনায়কত্ব থেকে পদত্যাগ করতে হয়। নামিবিয়ার বিপক্ষে টুয়েন্টি২০ খেলায় ৫৯ রানে জয় পায় তার দল। খেলায় তিনি ৩৭ বলে অপরাজিত ৬৪ রান তোলেন। তা স্বত্ত্বেও তিনি এ সিদ্ধান্ত নেন। হংকংয়ের সর্বাপেক্ষা সফল খেলোয়াড় হিসেবে বাংলাদেশের বিপক্ষে জয়সহ সাড়ে তিন বছরের ব্যবধানে দলকে ওডিআই মর্যাদা এনে দেন তিনি।

তথ্যসূত্র

আরও দেখুন 
 তানভীর আফজাল
 হংকং জাতীয় ক্রিকেট দল
 ২০১০ এশিয়ান গেমসে ক্রিকেট
 ২০১৬ আইসিসি বিশ্ব টুয়েন্টি২০

বহিঃসংযোগ 
 
 

হংকংয়ের ক্রিকেটার
১৯৯০-এ জন্ম
জীবিত ব্যক্তি
হংকংয়ের একদিনের আন্তর্জাতিক ক্রিকেটার
হংকং জাতীয় ক্রিকেট দলের অধিনায়ক
হংকংয়ের উইকেট-রক্ষক
হংকংয়ের টুয়েন্টি২০ আন্তর্জাতিক ক্রিকেটার
২০১০ এশিয়ান গেমসের ক্রিকেটার
২০১৪ এশিয়ান গেমসের ক্রিকেটার
ডারহাম বিশ্ববিদ্যালয়ের ক্রিকেটার
ওয়ারউইকশায়ারের ক্রিকেটার
উইকেট-রক্ষক
ফ্ল্যাশ মব

ফ্ল্যাশ মব (ইংরেজি: flash mob বা flashmob) হচ্ছে একদল মানুষ, যারা হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। বিনোদন দেওয়া, ব্যাঙ্গ করা এবং শৈল্পিক কলা প্রদর্শন সাধারনত ফ্ল্যাশ মবের উদ্দেশ্য হয়ে থাকে। টেলিযোগাযোগ, সামাজিক যোগাযোগ মাধ্যম ও ভাইরাল ইমেইল ব্যবহার করে ফ্ল্যাশ মব আয়োজন ও প্রচার করা হয়।

ফ্ল্যাশ মব শব্দটি, যা ২০০৩ সালে উদ্ভাবিত, সাধারনত কোন রাজনৈতিক উদ্দেশ্য, বাণিজ্যিক বিজ্ঞাপন প্রচার, প্রচারের জন্য স্টান্ট, ব্যক্তিক সম্পর্ক উন্নয়নের মত ঘটনা বা উদ্দেশ্যের জন্য প্রযোজ্য নয়। বরং এক্ষেত্রে তখন সেটিকে স্মার্ট মব বলা যায়। এই ক্ষেত্রে সামাজিক কর্মকাণ্ডের জন্য একটি পরিকল্পিত উদ্দেশ্যের প্রশ্নে, স্মার্ট মব শব্দ প্রায়ই ফ্ল্যাশ মবের পরিবর্তে প্রয়োগ করা হয়।

ইতিহাস

প্রথম ফ্ল্যাশ মব 

সর্ব প্রথম ফ্ল্যাশ মব করা হয়েছিল ২০০৩ সালে ম্যানহাটনে হারপার্স ম্যাগাজিনের জেষ্ঠ সম্পাদক বিল ওয়াসিক এটি করার উদ্যোগ নেন। শব্দটি পূর্বের শব্দ স্মার্ট মব দ্বারা অনুপ্রাণিত। ফ্ল্যাশ মবের প্রথম উদ্যোগ তেমনভাবে সফল ছিল না। অংশগ্রহণকারীদের প্রাথমিকভাবে ৪টি পৃথক পারফর্মেন্স প্রদর্শনের স্থানে প্রেরণ করার মাধ্যমে (যেখানে তারা ইভেন্টটি শুরু হওয়ার আগে পুর্ব ধারণা পেয়েছিলেন) ওয়াসিক ১৭ই জুন, ২০০৩ এ ম্যাসির ডিপার্টমেন্টাল স্টোরে প্রথম সফল ফ্ল্যাশ মবের সময়ে এই ধরনের সমস্যাকে দূর করতে পেরেছিলেন।

শব্দের ব্যবহার

বৈধতা

অপক্রিয়া

আরও দেখুন

তথ্যসূত্র

আরও পড়ুন

বহিঃসংযোগ 

 Flashmob Documentary Podcast from kablam.tv
 "Manhattan Mob Meets its Maker" – Wired News
 বিশ্বজুড়ে ফ্ল্যাশ মব - Flashmob.com

ফ্ল্যাশ মব
সংস্কৃতি জ্যামিং কৌশল
সম্প্রদায় সংগঠন
ইন্টারনেট মিম
রাজনীতি ও প্রযুক্তি
বিংশ শতাব্দির ঝোঁক এবং প্রবণতা